钦定古今图书集成/理学汇编/学行典/第193卷 > 刘文焕
## 钦定古今图书集成/理学汇编/学行典/第193卷 > 刘文焕

按《明外史孝义传》：“广济刘文焕，洪武时与兄文煇运
粮愆期，当死。文煇以长坐，文焕诣吏请代，叩头流血。
所司上其状，命宥之，则文煇已死矣。太祖特书‘义民’
二字奖之。时京师有兄坐法，两弟各自缚请代，太祖
遣使问故，同词对曰：‘臣少失父，非兄无以至今日。兄
当死，弟安敢爱其生’？帝阳许之，而戒行刑者，有难色
者杀之，否则奏闻。”两人皆延颈就刃。帝大嗟异，欲并
其兄贳之。左都御史詹徽持不可，卒杀其兄。